NARIADENIE KOMISIE (ES) č. 1385/2006
z 20. septembra 2006
o vydávaní dovozných povolení na ryžu pochádzajúcu zo štátov AKT a zo zámorských krajín a území na základe žiadostí predložených počas prvých piatich pracovných dní v mesiaci septembri 2006 v zmysle nariadenia (ES) č. 638/2003
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1785/2003 z 29. septembra 2003 o spoločnej organizácii trhu s ryžou (1),
so zreteľom na nariadenie Rady (ES) č. 2286/2002 z 10. decembra 2002 o postupoch uplatniteľných na poľnohospodárske výrobky a tovar, ktorý je výsledkom spracovania poľnohospodárskych výrobkov, s pôvodom v afrických, karibských a tichomorských štátoch (štáty AKT) a o zrušení nariadenia (ES) č. 1706/98 (2),
so zreteľom na rozhodnutie Rady 2001/822/ES z 27. novembra 2001 o pridružení zámorských krajín a území k Európskemu spoločenstvu („rozhodnutie o pridružení zámoria“) (3),
so zreteľom na nariadenie Komisie (ES) č. 638/2003 z 9. apríla 2003, ktorým sa ustanovujú podrobné pravidlá na uplatňovanie nariadenia Rady (ES) č. 2286/2002 a rozhodnutia Rady 2001/822/ES, pokiaľ ide o opatrenia uplatniteľné na dovozy ryže s pôvodom v afrických, karibských a tichomorských štátoch (štáty AKT) a zámorských krajinách a územiach (ZKÚ) (4), a najmä na jeho článok 17 ods. 2,
keďže:
(1)
V súlade s článkom 17 ods. 2 písm. a) nariadenia (ES) č. 638/2003 Komisia rozhodne, do akej miery možno vyhovieť žiadostiam o dovozné povolenia.
(2)
V článku 3 ods. 2, v článku 5 ods. 2 a v článku 11 ods. 2 nariadenia (ES) č. 638/2003 sa stanovuje, že akékoľvek množstvá tranže nepokryté žiadosťami o povolenia sa prenesú do ďalšej tranže. Zostávajúce množstvá sa môžu prípadne použiť na dovoz výrobkov s pôvodom v iných tretích krajinách v súlade s článkom 11 ods. 3 a článkom 13 nariadenia (ES) č. 638/2003.
(3)
Po preskúmaní množstiev, na ktoré boli podané žiadosti v rámci tranže na septembr 2006, treba stanoviť vydanie povolení na množstvá uvedené v príslušných žiadostiach a prípadne stanoviť percento zníženia, určiť množstvá prenesené do ďalšej tranže a určiť celkové množstvá, ktoré sú k dispozícií pre jednotlivé kvóty,
PRIJALA TOTO NARIADENIE:
Článok 1
1. Pre žiadosti o dovozné povolenia na ryžu predložené počas prvých piatich pracovných dní v mesiaci septembri 2006 v zmysle nariadenia (ES) č. 638/2003 a oznámené Komisii sa vydajú povolenia na množstvá uvedené v žiadostiach, na ktoré sa v prípade potreby uplatnia percentá zníženia určené v prílohe k tomuto nariadeniu.
2. Množstvá k dispozícií pre tranžu na mesiac september 2006, ktoré sa majú preniesť do nasledujúcej tranže, a celkové množstvá, ktoré sú k dispozícii v rámci tranže na mesiac október 2006, sú uvedené v prílohe.
Článok 2
Toto nariadenie nadobúda účinnosť 21. septembra 2006.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 20. septembra 2006